proxectonos/corpus_dominio_legal_administrativo_tmp huggingface dataset:
29/07/2021 | Administración LocalMunicipal
Rianxo
Secretaría
Aprobación definitiva do crédito extraordinario 1/2021

O Pleno Municipal do Concello de Rianxo, na sesión ordinaria do 24/06/2021, acordou aprobar inicialmente o expediente de crédito extraordinario 1/2021, para a dotación orzamentaria das obrigas pendentes de aplicación orzamentaria no exercicio anterior (413) e a subvención directa a favor da Asociación Rianxeira de Empresarios. De acordo cos artigos 177.2 e 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei das facendas locais (TRLFL), o antedito acordo publicouse no BOP núm.121, do 30/06/2021. Unha vez transcorrido o prazo de quince días hábiles de exposición pública, sen que se presentasen reclamacións, o acordo enténdese aprobado definitivamente e debe publicarse no BOP para a súa entrada en vigor. O resumo por capítulos do orzamento, que inclúe o CE 1/2021 é o que segue: Rianxo, venres 23 de xullo de 2021 O alcalde, Adolfo Muíños Sánchez
29/07/2021 | Administración LocalMunicipal
Porto do Son
Aprobación do padrón fiscal SAF de xuño 2021

Aprobación de padróns fiscais A concelleira delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou Resolución núm.897/2021 o 22/07/2021, aprobando o padrón definitivo do prezo público pola prestación do Servizo de Axuda no Fogar correspondente ao mes de xuño de 2021, por un importe total de 5.353.62 €. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante o alcalde-presidente, de conformidade co artigo 14 do RD Lexislativo 2/2004, do 5 de marzo, texto refundido da Lei reguladora das facendas locais, no prazo dun mes, a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso-administrativo, ante o Xulgado do Contencioso-Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, do 13 de xullo, reguladora da Xurisdición Contenciosa-Administrativa. Porto do Son, 22 de xullo de 2021. A concelleira delegada, M.ª José Maneiro Quintáns
29/07/2021 | Administración LocalMunicipal
Porto do Son
Aprobación inicial de modificacións de créditos: Crédito extraordinario nº 3/2021 e suplemento de crédito 2/2021

O Pleno da Corporación, na sesión extraordinaria do 22.07.2021 aprobou inicialmente o expediente de modificación de créditos na modalidade de crédito extraordinario 3/2021, por importe de 70.941,24 euros e de suplemento de créditos 2/2021, por importe de 18.968,95 euros. En cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, exponse ao público o expediente polo prazo de 15 días hábiles, contados desde o seguinte ao de publicación deste anuncio no BOP, a fin de que os interesados poidan examinalo e formular as reclamacións que consideren oportunas. De non presentarse reclamacións o expediente considerarase definitivamente aprobado. Porto do Son, 26 de xullo de 2021 O alcalde Asdo.: José Luis Oujo Pouso
29/07/2021 | Administración LocalMunicipal
Ferrol
Xestión Tributaria
Decreto de aprobación de actuaciones administrativas automatizadas

Por decreto do alcalde, de data 16.07.2021, adoptouse o seguinte acordo: Primeiro. Declarar a seguinte actuación administrativa automatizada a través da aplicación de ingresos do Concello de Ferrol: Emisión de certificados de non ter débedas en período executivo co Concello de Ferrol obtidos telemáticamente pola área de ingresos do Concello a petición dos órganos xestores de axudas, subvencións e contratos. Segundo. Proceder á aprobación dos programas e aplicacións informáticas para a xeración dos certificados de non ter débedas en período executivo co Concello de Ferrol, que se levará a cabo do seguinte xeito: 1. O sistema de información do Concello de Ferrol poderá xerar, mediante actuación administrativa automatizada, os certificados sinalados no punto anterior.2. A aplicación informática levará a cabo un tratamento da información existente no sistema de información do Concello de Ferrol co fin de verificar os requisitos establecidos no Regulamento xeral das actuacións e os procedementos de xestión e inspección tributaria e de desenvolvemento das normas comúns dos procedementos de aplicación dos tributos aprobado mediante el RD 1065/2007, de 27 de xullo.3. A aplicación informática xerará un documento electrónico co contido de certificado autenticado mediante código seguro de verificación, que poderá ser debidamente comprobada a súa autenticidade e integridade na sede electrónica do Concello. Terceiro. Os órganos responsables en relación coas actuacións administrativas automatizadas relacionadas no apartado primeiro serán: a) A Tesourería municipal, como órgano responsable da definición das especificacións destas actuacións administrativas automatizadas, de conformidade co Real Decreto 128/2018, de 16 de marzo. b) O Centro de Recursos Informáticos (CRI) como órgano responsable da programación, mantemento, supervisión e control de calidade do sistema de información e do seu código fonte. Cuarto. Publicar a presente resolución no taboleiro de edictos e na sede electrónica do Concello, así como no Boletín Oficial de la Provincia surtindo efectos a partir da derradeira das publicacións realizadas. Ferrol, 22 de xullo de 2021 A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi, Por Substitución: Eva Martínez Montero
29/07/2021 | Administración LocalMunicipal
Ferrol
Xestión Tributaria
Edicto padrón IAE 2021

O día 15/07/2021 aprobáronse por Decreto da Alcaldía as liquidacións correspondentes ó Imposto de actividades económicas correspondentes ó exercicio 2021. Por medio deste edito procédese a notificar, colectivamente, ós contribuíntes conforme ó establecido no parágrafo terceiro do artigo 102.3 da Lei 58/2003, de 17 de decembro, xeral tributaria. Contra as liquidacións individuais obxecto da notificación colectiva poderase interpoñer perante a Alcaldía deste Concello o recurso de reposición previo ó contencioso-administrativo no prazo dun mes a contar dende o día seguinte ó da publicación deste edicto no Boletín Oficial da Provincia (artigo 14 do Real decreto lexisltivo 2/2004, de 5 de marzo, polo que se aproba o texto refundido da Lei reguladora das facendas locais). Ferrol, 20 de xullo de 2021 A concelleira delegada da área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Asdo. por substitución: Eva Martínez Montero
29/07/2021 | Administración LocalMunicipal
Ferrol
Xestión Tributaria
Padrón venda ambulante meses de maio e xuño 2021

O día 22/07/2021 aprobouse por decreto da Alcaldía o Padrón municipal de venda ambulante dos postos do Feirón de Recimil e da Magdalena correspondentes ós meses de maio e xuño do exercicio 2021. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 23 de xullo de 2021 A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi, Por substitución: Asdo.: Eva Martínez Montero
29/07/2021 | Administración LocalMunicipal
Muxía
Edicto de aprobación do padrón fiscal da taxa pola prestación do servizo de axuda no fogar de xuño 2021

EDICTO DE APROBACION DO PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR DE XUÑO 2021 “En data 23 de xullo de 2021 o alcalde ditou a seguinte resolución: Vista a Ordenanza fiscal reguladora da taxa polo servizo de axuda no fogar que foi publicado no BOP n.º 108, do 9 de xuño de 2014. Visto o informe do traballador social do Concello no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de XUÑO 2021. Elaborados os padróns mensuais que conteñen as liquidacións da taxa pola prestación do servizo do SAF no mes de Xuño de 2021, en base aos datos facilitados polo traballador social do Concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.–Aprobar o padrón mensual da taxa pola prestación do servizo de axuda no fogar correspondentes ao mes de XUÑO de 2021 co desglose do informe do traballador social. SEGUNDO.–Expoñer ao público os padróns aprobados, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.–O prazo de cobro en período voluntario será de 2 meses dende a publicacion do edicto de aprobación, transcorrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, os interesados poderán interpor recurso preceptivo de reposición ante o Sr. alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución”. Muxía, a 26 de Xullo de 2021. O alcalde Santiago M. Toba Campaña
29/07/2021 | Administración LocalMunicipal
Ferrol
Xestión Tributaria
Padrón mercados mes de xullo 2021

O día 22/07/2021 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ao mes de xullo do exercicio 2021. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 23 de xullo de 2021 A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Por substitución: Eva Martínez Montero
19/07/2021 | Administración LocalMunicipal
San Sadurniño
Aprobación de padrón fiscal de axuda no fogar do mes de xuño de 2021

Apróbase por Resolución da Alcaldía con data 9 de xullo de 2021, o padrón cobratorio correspondente á prestación do servizo de axuda no fogar a persoas dependentes do mes de xuño do presente exercicio 2021, que comprende un total de 37 recibos e ten un importe total de 3.620,03 euros, e á prestación do servizo de axuda no fogar de libre concorrencia do mes de xuño do presente exercicio 2021, que comprende un total de 11 recibos e ten un importe total de 316,30 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 12 de xullo de 2021. O ALCALDE, Secundino García Casal.
19/07/2021 | Administración LocalMunicipal
A Pobra do Caramiñal
Bolsa de emprego programa Aprol

ANUNCIO O Concello da Pobra do Caramiñal, ao abeiro da convocatoria da Orde do 12 de abril de 2021 pola que se establecen as bases que regulan as axudas e subvencións para o fomento do emprego no medio rural (Aprol Rural), e se procede á súa convocatoria para o exercicio do ano 2021, vai proceder á elaboración dunha bolsa de emprego para a contratación dun/dunha peón/peoa forestal. A selección levarase a cabo de acordo co establecido no artigo 14 de dita Orde e segundo as bases aprobadas polo Decreto da Alcaldía 2021-0542, do 15 de xullo de 2021, e que estarán publicadas no taboleiro de anuncios do Concello, así como na súa sede electrónica (https://apobra.sedelectronica.es). Na Pobra do Caramiñal, 15 de xullo de 2021. O alcalde José Luis Piñeiro García
19/07/2021 | Administración LocalMunicipal
Ames
Aprobación definitiva da décima modificación puntual da relación de postos de traballo (RPT) do Concello de Ames

ANUNCIO Aprobación definitiva da décima modificación puntual da relación de postos de traballo (RPT) do Concello de Ames En sesión plenaria ordinaria do 27.05.2021 prestouse aprobación inicial á decima modificación puntual da relación de postos de traballo (RPT) do Concello de Ames. O dito acordo de aprobación inicial foi sometido a exposición pública mediante anuncio no BOP n.º 105, do 07.06.2021, e no taboleiro de anuncios do Concello, sen que durante o referido prazo de 20 días hábiles, que comprendeu do 08.06.2021 ata o día 06.07.2021, fora presentada ningunha alegación. Ao non presentarse alegacións, tal e como recolle o acordo de aprobación inicial, a mesma quedou elevada a definitiva de forma automática. De acordo có establecido nos artigos 126 e 127 do Real decreto lexislativo 781/1986, do 18 de abril, polo que se aproba o Texto refundido das disposicións legais vixentes en materia de réxime local e o artigo 202.3 da Lei 2/2015, do 29 de abril, de emprego público de Galicia, faise pública a aprobación definitiva da décima modificación puntual da relación de postos de traballo (RPT) do Concello de Ames, sendo o contido da modificación o que figura como anexo. ANEXO Creación do novo posto de adxunto/a á Intervención – Complemento de destino: nivel 28 – Complemento específico: 19.956,25 € CADRO RPT RESULTANTE Creación dun novo posto de técnico/a informático/a, derivado do recoñecemento por sentencia xudicial firme – Complemento de destino: nivel 20 – Complemento específico: 8.676,95 € CADRO RPT RESULTANTE Cadros RPT referidos a cambios de adscrición administrativa. LENDA: Posto/s que se suprime/n no servizo (*) Posto/s que se engade/n no servizo (**) Posto/s que se mantén/manteñen pero que cambian a súa adscrición (***) 01.03. SERVIZO DE REXISTRO ATENCIÓN E INFORMACIÓN O PUBLICO 01.01. SERVIZO DE RR. HH.01.04. SERVIZO DE SECRETARÍA 02.01. SERVIZO DE CONTABILIDADE E FISCALIZACIÓN Creación, dentro do actual Departamento de Benestar Social (07), dun novo Servizo de Promoción da Saúde (07.06), con adscrición ao mesmo do posto de técnico/a en dietética actualmente adscrito ao Servizo de Actividades Complementarias do Departamento de Educación, e que pasaría a identificarse co código 07.06.01 “(.) 07.06. SERVIZO DE PROMOCIÓN DA SAÚDE **NOTA.–Dispoñibilidade puntual, por necesidades do servizo, con arranxo aos criterios horarios acordados coa representación do persoal e/ou que, de ser o caso, figuren no contrato/nomeamento do persoal afectado. (.)” Redefinición/conversión do posto de peón de limpeza viaria con código 10.01.03.02, e actualmente vacante (sen cobertura definitiva), nun novo posto de PEÓN adscrito á Sección de Obras e Servizos Básicos, e que pasaría a identificarse co código 10.01.01.02.11. LENDA: Posto/s que se suprime/n no servizo (*) Posto/s que se engade/n no servizo (**) 10.01.03. Sección de brigada limpeza viaria 10.01.01.02 Sección de obras e servizos básicos Ames, 9 de xullo do 2021. O alcalde José Blas García Piñeiro
19/07/2021 | Administración LocalMunicipal
Muxía
Anuncio de axudas técnicas do ano 2021

Dentro do POS+AD1-GTO SOCIAL/2021 o Concello convoca axudas técnicas para persoas con mobilidade reducida. As solicitudes poden realizarse a través dos Servizos Sociais e o préstamo das axudas efectuarase durante 2021. As bases poden consultarse na páxina web municipal: www.concellomuxia.com Muxía, 14 de xullo de 2021. O alcalde, Santiago Toba Campaña.
19/07/2021 | Administración LocalMunicipal
Outes
Anuncio de exposición pública da conta xeral 2020

En cumprimento de canto dispón o artigo 212 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas, exponse ao público a Conta Xeral correspondente ao exercicio 2020, por un prazo de quince días, durante os cales e oito máis, quenes se estimen interesados poidan presentar cantas reclamacións, reparos ou observacións teñan por convenientes. A Conta Xeral do exercicio 2020 foi ditaminada favorablemente pola Comisión Especial de Contas na sesión do 24 de xuño de 2021. Outes, 14 de xullo de 2021 O alcalde, Manuel González López
19/07/2021 | Administración LocalMunicipal
Negreira
Anuncio relativo á aprobación provisional da Ordenanza fiscal reguladora da Taxa por recollida do lixo do Concello de Negreira

O Pleno da Corporación con data de 12 de xullo de 2021, acordou a aprobación provisional da Ordenanza fiscal reguladora da Taxa por recollida do lixo, o que se somete a información pública polo prazo de 30 días hábiles para a presentación de eventuais reclamacións e suxerencias. Negreira, 14 de xullo de 2021 Manuel Ángel Leis Míguez Alcalde – Presidente
19/07/2021 | Administración LocalMunicipal
Santiso
Acordo do Pleno do Concello de Santiso polo que se aproba definitivamente o expediente de modificación de créditos n. º 7/2021 do orzamento en vigor, na modalidade de suplemento de crédito, financiado con cargo ao remanente líquido de tesouraría

Aprobado definitivamente o expediente de suplemento de crédito, financiado con cargo ao remanente líquido de tesouraría, o que se publica aos efectos do artigo 169.1, por remisión do 177.2, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo: RESUMEN POR CAPÍTULOS ORZAMENTO DE INGRESOS DE 2021 RESUMEN POR CAPÍTULOS PRESUPOSTO DE GASTOS DE 2021 Contra o expresado acordo, que pon fin á vía administrativa, cabe interpoñer de conformidade co artigo 171 do TRLFL, recurso contencioso-administrativo ante a correspondente Sala do Tribunal Superior de Xustiza da Comunidade Autónoma no prazo de dous meses, contados a partir do día seguinte ao da presente publicación. Santiso, a 14 de xullo de 2021. O alcalde Asdo.: Manuel Adán López
19/07/2021 | Administración LocalMunicipal
Arteixo
Urbanismo
Aprobación inicial dos estatutos da entidade de conservación do parque de actividades económicas

Pola Xunta de Goberno Local, en sesión Ordinaria celebrada por medios telemáticos o xoves 08 de xullo de 2021, aprobáronse inicialmente os Estatutos da Entidade de Conservación do Parque de Actividades Económicas de Arteixo. No certificado de aprobación definitiva figuran os seguintes acordos: Primeiro.- Acordar a aprobación inicial dos estatutos propostos por escrito presentado o día 3/06/21 (3668) da entidade de conservación do Parque de actividades económicas de Arteixo nos termos e condicións expostos e que se transcribe no anexo a teor do exposto no presente documento. Segundo.- Publicar o acordo de aprobación no Boletín Oficial da provincia e nun dos xornais de maior difusión por prazo dun mes, así como na sede electrónica municipal e o tablón de anuncios. De forma simultánea, notificar de forma individual aos propietarios ou titulares de dereitos patrimoniais no polígono, a fin de que, por idéntico termo, formulen as alegacións pertinentes sobre o proxecto das bases de actuación e estatutos. Contra esta Resolución, acto que pon fin á vía administrativa, poderase interpoñer de forma potestativa, RECURSO DE REPOSICIÓN ante o Alcalde-Presidente do Concello de Arteixo, no prazo de UN MES, contado a partir do día seguinte ao da publicación do presente anuncio, segundo o disposto nos artigos 123 e 124 da Lei 39/2015, do 1 de outubro, do Procedemento Administrativo Común das Administracións Públicas (LPACAP) ou xa directamente, RECURSO CONTENCIOSO-ADMINISTRATIVO perante o Xulgado do Contencioso Administrativo de A Coruña, no prazo de DOUS MESES, contados a partir do día seguinte ao da publicación do presente anuncio, segundo o disposto no artigo 46 da Lei 29/1998, do 13 de xullo, reguladora da Xurisdición Contencioso-Administrativa. En Arteixo, 13 de xullo de 2021 D. Luís Alberto Castro Calvete Concelleiro delegado de Urbanismo e Patrimonio (Decreto nº 1513/2020 de 07/06/202).
19/07/2021 | Administración LocalMunicipal
Negreira
Anuncio relativo á aprobación inicial do orzamento do Concello de Negreira para o exercicio 2021

O Pleno da Corporación, con data de 12 de xullo de 2021, acordou aprobar inicialmente o orzamento municipal para o exercicio 2021. O que se fai público durante o prazo de 15 días hábiles, a contar desde o seguinte ó da publicación deste anuncio, para que as persoas interesadas consorte á lei poidan examinalo e presentar reclamacións ante o Pleno, en cumprimento dos artigos 169 e 170 do RDL 2/2004, do 5 de marzo. Negreira, 14 de xullo de 2021 Manuel Ángel Leis Míguez Alcalde-Presidente
09/07/2021 | Administración LocalMunicipal
Valdoviño
Delegación especial a prol de cocnelleira para celebración matrimonial

Decreto núm.373/2021 de 25.06.21: “Visto o oficio e auto do Xulgado de Paz de Valdoviño recibido nestas oficinas municipais, que autoriza a celebración de matrimonio civil a instancias de don SANTIAGO ALFONSO BAUM TOREA e dona DINAH ALVAREZ UGENA LAPARRA e oidos os interesados, que solicitan a celebración do acto matrimonial no concello de Valdoviño, por concelleira da Corporación. Ao abeiro do disposto nos artigos 23 da Lei 7/1985 de 2 de abril, reguladora das Bases de réxime local, 61.3 da Lei 5/1997 do 22 de xullo, de Administración local de Galicia, 43.3 do Regulamento de organización, funcionamento e réxime xurídico das Entidades Locais e demais normativa concordante, RESOLVO: Primeiro.- Delegar (delegación especial) na concelleira da Corporación municipal e 1ª Tenente de Alcalde, dona Rosa Ana García López, a atribución para celebrar o matrimonio civil citado, de acordo co establecido no artigo 51.1º do Código Civil. O acto de celebración de matrimonio terá lugar o día 14 de agosto do corrente ano, ás 12:00 horas na Casa da Cultura de Valdoviño, no canto do Salón de Plenos da Casa do Concello coma establece o Regulamento de Funcionamento da celebración de matrimonios civís no concello de Valdoviño por motivos preventivos en relación a situación do Covid-19; de acordo coa elección dos interesados. Segundo.- Notificar a presente resolución á concelleira a prol do cal se efectúa a delegación e publicar a mesma no Boletín Oficial da Provincia, a teor do disposto no artigo 44.2 do ROF. Terceiro.- Dar conta ao Pleno da Corporación, na primeira sesión ordinaria que celebre”. En Valdoviño, a 25 de xuño de 2021. O alcalde, Asdo: Alberto González Fernández.
09/07/2021 | Administración LocalMunicipal
Boimorto
Aprobación padrón fiscal do prezo público da residencia para persoas maiores mes de xullo 2021

Por Decreto de Alcaldía n.º 267/2021 de data 06/07/2021, acordou aprobar o padrón fiscal do mes de xullo 2021 correspondentes ao prezo público pola prestación de servizos na Residencia para persoas maiores e Centro de día polos seguintes importes: 38 Usuarios da Residencia para persoa maiores: Padrón: 45.989,95 €uros.7 Usuarios do Centro de día: Padrón: 4.110,95 €uros. Servizo de comidas externas (198 menús) mes xuño 2021: Padrón: 1.098,00 €uros. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 6 de xullo de 2021 A alcaldesa Asdo.- María Jesús Novo Gómez
09/07/2021 | Administración LocalMunicipal
San Sadurniño
Modificación da composición da Xunta de Goberno Local

A Alcaldía deste Concello, mediante Resolución de data do 0 5-07-2021, estableceu o seguinte: “1º.- Deixar sen efecto a designación como terceira tenente de Alcalde en favor da concelleira Ana Belén Breixo Gundín, realizada mediante Resolución desta Alcaldía do 26-06-2019, publicada no BOP nº 122, do 01-07-2019, e nomear como terceiro tenente de Alcalde ó Concelleiro Maniuel Beceiro Couce.2º.- Dispor o cese como membro da Xunta de Goberno Local da concelleira Ana Belén Breixo Gundín, á súa solicitude, e designar como membro dese órgano de goberno, en sustitución da Damian Fernando El Kadoumi Preuss, ó concelleiro Manuel Beceiro Couce.3º.- Ordear a notificación do contido da presente Resolución ós concelleiros afectados e a súa publicación no Boletín Oficial da Provincia, e ordear que se dea conta da mesma á Xunta de Goberno Local e ó Pleno do Concello, na primeira sesión que celebren, aos efectos oportunos.” San Sadurniño, 6 de xullo de 2021. O Alcalde, Secundnino García Casal.
09/07/2021 | Administración LocalMunicipal
Ortigueira
Intervención
Anuncio de aprobación do padrón da Escola de Música do mes de xuño de 2021

ANUNCIO Por resolución da Alcaldía número 2021-0592 deste Concello foi aprobado o PADRÓN DE CONTRIBUÍNTES POLA TAXA DE ASISTENCIA A ESCOLA MUNICIPAL DE MÚSICA DURANTE O MES DE XUÑO DO 2021. De acordo co establecido no art.102.3 da Lei 58/2003, do 17 de decembro, Xeral Tributaria, así como nos artigos 24 e seguintes do Real Decreto 939/05 do 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles, a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a Alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, do 13 de xullo, Reguladora da Xurisdición Contenciosa-Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai publico para xeral coñecemento e os efectos oportunos Ortigueira, 1 de xullo do 2021. O alcalde acctal. Juan Manuel cao García
09/07/2021 | Administración LocalMunicipal
Boiro
Anuncio publicación prezo público actividades veráns deportivos 2021

En aplicación do establecido na Ordenanza reguladora do Prezo Público pola prestación de servizos de carácter educativo, social, cultural e deportivo, do Concello de Boiro faise público mediante o presente anuncio a efectos do coñecemento en xeral e publicidade, o prezo público aprobado pola Xunta de Goberno desta Corporación en sesión celebrada o día 30 de xuño do 2021 para as actividades do programa Veráns Deportivos 2.021:  Se aprobaron os seguintes prezos públicos das actividades do programa Veráns Deportivos 2.021:  Actividades para nenos/as e rapaces/zas: 20 euros/curso (agás remo, piragüismo, iniciación ao Taekwondo, vela e atletismo)  Actividades para adultos (tenis): 30 euros/curso.  Actividades para adultos (ximnasia para xubilados e Proxecto Boiro Actívate): Gratuíta.  Actividades de remo, piragüísmo, vela, iniciación ao Taekwondo e atletismo- Gratuítas, debendo ingresar os participantes a licenza federativa directamente á Federación correspondente. E sendo o prazo de matrícula: Aberto, ata completar prazas en cada actividade. Boiro, 5 de xullo de 2.021 O Alcalde José Ramón Romero García.
09/07/2021 | Administración LocalMunicipal
A Coruña
Persoal
Corrección do erro material detectado no apartado 7.1 da base sétima das bases xerais que regularán os procesos selectivos que convoque o Concello da Coruña

O Concelleiro de Economía, Facenda e Réxime Interior, por delegación da Xunta de Goberno Local do 28/06/2019 (BOP núm.124 do 03/07/2019), con data do 02/07/2021, resolveu rectificar o erro material detectado no apartado 7.1 da base sétima das bases xerais que regularán os procesos selectivos que convoque o Concello da Coruña para cubrir prazas vacantes de persoal funcionario de carreira, quenda libre, así como as prazas reservadas á promoción interna incluídas na Oferta de Emprego Público, no seguinte senso: “O prazo de presentación de solicitudes será de 20 días naturais, contados a partir do seguinte ao da publicación do anuncio do extracto da convocatoria no BOE. Nos procesos selectivos pola quenda de promoción interna o prazo de presentación de solicitudes será de 10 días hábiles contados a partir do seguinte ao da publicación da convocatoria no BOP.” “O prazo de presentación de solicitudes será de 20 días naturais, contados a partir do seguinte ao da publicación do anuncio do extracto da convocatoria no BOE.” A Coruña, 06 de xullo do 2021 A Xunta de Goberno Local, P. D. (03/07/2019) Director da Área de Economía, Facenda e Réxime Interior Cristian Esteban Arrese De Elena
09/07/2021 | Administración LocalMunicipal
Sada
Alcaldía
Delegación especial para autorizar un matrimonio civil o 10.7.2021

Esta Alcaldía, mediante a súa resolución núm.1481/2021, do 5 de xullo, co obxecto de celebrar o matrimonio civil neste Concello entre don S. G. G. e dona MARIA FABIANA PALOMA KACZMARCZYK o sábado 10 de xullo de 2021, ás 12.30 horas, delegou o exercicio das atribucións para a súa autorización na concelleira desta Corporación dona Ishrat Cortezon Delgado de Robles. O que se publica segundo o disposto no art.44.2 do Real Decreto 2568/1986, do 28 de novembro. Sada, 6 de xullo de 2021. O alcalde Óscar Benito Portela Fernández
09/07/2021 | Administración LocalMunicipal
Cambre
Lista provisional de admitidos/excluídos para a provisión do posto de inspector-xefe da Policía Local do Concello de Cambre polo procedemento de libre designación con convocatoria pública

Por Resolución da concelleira delegada da Área de Economía, Facenda e Recursos Humanos número 470/2021 do 9 de abril de 2021 aprobouse a convocatoria e as Bases para a provisión do posto de inspector-xefe da Policía Local do Concello de Cambre polo procedemento de libre designación con convocatoria pública (BOP nº69 de data 15 de abril de 2021) Rematado o prazo para presentaren solicitudes para tomar parte neste proceso de provisión de posto vacante convocado mediante anuncio publicado no BOE nº130 de data 1 de xuño de 2021, en uso das atribucións que me foron conferidas pola alcaldía segundo Resolución nº1323/2019 de data 1 de xullo de 2019, pola concelleira delegada da Área de Economía, Facenda e Recursos Humanos se dita Resolución nº 1108 de data 2 de xullo de 2021 que RESOLVE: 1º.- Aprobar a lista provisional de admitidos/excluídos: Ningún 2º.- Conceder o prazo de dez días para reclamacións ou observacións á presente lista contado a partir da publicación do presente anuncio no Boletín Oficial da Provincia, de acordo coa Base cuarta das que rexen esta convocatoria. Se non houbese reclamacións ou observacións á anterior lista, esta será elevada a definitiva e publicarase igualmente no Boletín Oficial da Provincia, na páxina web municipal e nos taboleiros de edictos do Concello. En Cambre a 5 de xullo de 2021 A concelleira delegada da Área de Economía, Facenda e Recursos Humanos P. D. (Res. Alcaldía 1323 do 01/07/2019) María Dolores Pan Lesta
09/07/2021 | Administración LocalMunicipal
Arzúa
Aprobación do padrón fiscal taxa servizo auga e saneamento 3.º trimestre

Tras confeccionarse e aprobarse os padróns de suxeitos pasivos da taxa por subminstración de auga, conservación de contadores e acometidas, correspondentes ao terceiro bimestre de facturación do ano 2021, así como taxa por rede de sumidoiros e canon da auga, procédese á notificación colectiva de acordo co artigo 102.3 da Lei xeral tributaria, e á apertura de un prazo de 15 días hábiles contado dende o día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao terceiro bimestre do 2021 será de dous meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderase interpoñer o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaera unha resolución expresa, o recurso considerarase desestimado, quedando aberta a vía para a interposición do recurso contencioso-administrativo. A falta do pagamento do canon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do canon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo de un mes dende a presente publicación. Arzúa, a 05 de xullo de 2021. Asdo. José Luis García López Alcalde-presidente do Concello de Arzúa
09/07/2021 | Administración LocalMunicipal
Ribeira
Padrón e lista cobratoria da taxa polo servizo de mercados municipais relativo ó 3º trimestre do ano 2021

Por Decreto de Alcaldía, de data de hoxe aprobáronse as liquidacións correspondentes ó: – Padrón e lista cobratoria da taxa polo servizo de mercados municipais relativo ó 3º trimestre do ano 2021. Conforme o disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer dun mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse ó público o seguinte anuncio de cobranza: Prazo de ingreso: O período voluntario de cobranza dos tributos indicados, será do día 5 de xullo de 2021 ó 15 de setembro de 2021, ámbolos dous inclusive. Lugar de ingreso: En calquera das entidades bancarias colaboradoras do Concello, a través de domiciliación bancaria, ou ben empregando os instrumentos de ingreso (recibos), que se farán chegar aos contribuíntes. No caso dos recibos non domiciliados, o pagamento deberá ser efectuado en día hábil, no horario de caixa establecido polas entidades colaboradoras referidas para o pagamento dos recibos non domiciliados. No caso dos recibos domiciliados, os recibos serán cargados dentro dos cinco primeiros días do período voluntario de cobranza. Os contribuíntes que non tivesen recibido ou tiveran extraviado o instrumento de ingreso deberán solicitar un duplicado nas dependencias do Concello, e efectuar o pagamento nas entidades bancarias. A non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 5 de xullo de 2021. O Alcalde, Manuel Ruiz Rivas
09/07/2021 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención á primeira infancia, do mes de xuño 2021

Por Decreto de Alcaldía, de data de hoxe, aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención á primeira infancia, do mes de xuño 2021. Conforme o disposto no artigo 102.3 da Lei 58/2003, de 17 de decembro, Xeral Tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto Refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do contencioso-administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza do prezo público indicado será do día 5 de xullo de 2021 ó 15 de setembro de 2021, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. Ribeira, a 5 de xullo de 2021 O Alcalde, Manuel Ruiz Rivas
09/07/2021 | Administración LocalMunicipal
Negreira
Anuncio relativo á exposición pública do padrón das taxas polos servizos de subministración de auga, conservación de contadores, canon da auga, coeficiente de vertedura e saneamento do 2.º trimestre de 2021 do Concello de Negreira

Exposición pública do padrón das taxas polos servizos de subministración de auga, conservación de contadores, canon da auga, coeficiente de vertedura e saneamento Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 2.º trimestre de 2021, o citado padrón estará a disposición do público durante 15 días, a contar dende a data de publicación do presente anuncio no BOP, na oficina de ESPINA & DELFÍN, S. L. sita na rúa Castelao, 12-Bx. de NEGREIRA, en horario de 9.00 a 14.00 horas, os luns, martes, mércores e venres, e de 9.00 a 10.30 horas os xoves, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón, poderá formularse perante o Sr. alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, do 29 de xullo, que aproba o Regulamento xeral de recadación. O pago poderá efectuarse nas oficinas da empresa ESPINA & DELFÍN, abertas ao público de 9.00 horas a 14.00 horas, os luns, martes, mércores e venres, e de 9.00 a 10.30 horas os xoves. Transcorrido o período voluntario de pago establecido, ata o 1 DE OUTUBRO DE 2021, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en matería de facenda da Xunta de Galicia. NEGREIRA, 06 de XULLO de 2021. O SR. ALCALDE Asdo.: Manuel Ángel Leis Míguez
09/07/2021 | Administración LocalMunicipal
Sada
Servizos Económicos
Aprobación definitiva da modificación de créditos número 9 do orzamento 2021

A Corporación municipal, en sesión plenaria celebrada o día 27 de maio de 2021, aprobou inicialmente a modificación orzamentaria número 9, que se tramita dentro do vixente orzamento xeral do Concello de Sada. O expediente expúxose ao público mediante anuncio publicado no BOP n.º 103, de data 3 de xuño. O expediente considerase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 177.2 e 169 do Texto refundido da lei de facendas locais, aprobado por Real decreto lexislativo 2/2004 do 5 de marzo, publícase o resumo do orzamento 2021 a nivel de capítulos, unha vez incorporadas a presente modificación, quedando a día de hoxe como se detalla: Sada, 1 de xullo de 2021 O alcalde Oscar Benito Portela Fernández
09/07/2021 | Administración LocalMunicipal
Teo
Edicto aprobación definitiva padrón 2021 da taxa por actividades e servizos relacionados coa hixiene urbana

Transcorrido o prazo de exposición pública do padrón de contribuíntes da Taxa por actividades e servizos relacionados coa hixiene urbana do exercicio 2021 durante o cal non se presentaron reclamacións, procedeuse á aprobación definitiva do Padrón, mediante Resolución de Alcaldía de data 05/07/2021. A partires desta publicación queda aberto o período voluntario de cobranza para recibos de devengo periódico e cobro por recibo tal e como establece o RD 939/2005, Regulamento Xeral de Recadación. Se transcorrido o dito prazo, non se tiveran ingresado as débedas tributarias, quedará automáticamente aberto o período executivo de cobranza dando lugar ao devengo de recargos e xuros de mora regulados no citado Regulamento. Teo, 6 de xullo de 2021 O alcalde Rafael C. Sisto Edreira